Euroopa Liidu Teataja L 268 , 01/11/1968 Lk 0054 - 0055

Kreekakeelne eriväljaanne: Peatükk 03 Köide 4 Lk 0047

Hispaaniakeelne eriväljaanne: Peatükk 03 Köide 3 Lk 0042

Portugalikeelne eriväljaanne Peatükk 03 Köide 3 Lk 0042



Komisjoni määrus (EMÜ) nr 1744/68, 31. oktoober 1968, millega muudetakse määrust nr 172/66/EMÜ, millega määratakse kindlaks oliiviõlide samaväärsuskoefitsiendid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] eriti selle artikli 13 lõiget 4, võttes arvesse nõukogu 27. oktoobri 1966. aasta määrust nr 162/66/EMÜ, mis käsitleb ühenduse ja Kreeka vahelist õli- ja rasvakaubandust, [2] eriti selle artikli 3 lõiget 4 ja artiklit 9, ning arvestades, et: komisjoni 5. novembri 1966. aasta määrusega nr 172/66/EMÜ, [3] muudetud määrusega nr 192/66/EMÜ, [4] määrati kindlaks eri nimetustega ja kvaliteetidega rafineerimata oliivi- õlide samaväärsuskoefitsiendid; maailma ja Kreeka õliturgude praegusi suundumusi silmas pidades oleks asjakohane muuta eespool nimetatud määruse lisa; et tagada maksukorralduse nõuetekohane rakendamine, võib osutuda vajalikuks muudetud või uute samaväärsuskoefitsientide kehtestamine komisjoni poolt kindlaksmääratud ajavahemikuks, kuni määruse nr 172/66/EMÜ lisa muutmiseni selle ajakohastamiseks; õli- ja rasvaturu korralduskomitee ei ole eesistuja poolt määratud tähtajaks oma arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määruse nr 172/66/EMÜ lisa asendatakse käesoleva määruse lisaga. Artikkel 2 "1. Komisjon võib kohaldada käesoleva määruse lisas esitatud samaväärsuskoefitsientidest erinevaid koefitsiente, kui loomulikest hinnakujunemistingimustest tulenevad väärtuselised erinevused pakutavate eri kvaliteediga oliiv- õlide hindade vahel ei vasta erinevustele, mis tuvastati kõnealuste koefitsientide kindlaksmääramise ajal. 2. Kui maailma või Kreeka turgudel pakutakse käesoleva määruse lisas loetlemata kvaliteediga õlisid, võib komisjon nende suhtes kohaldada kõnealuses lisas kindlaksmääratud koefitsientide alusel tuletatud uusi koefitsiente. 3. Lõigete 1 ja 2 sätteid ei või ühe samaväärsuskoefitsiendi suhtes siiski kohaldada kauem kui 21 päeva jooksul. Selle tähtaja jooksul tuleb käesoleva määruse lisa läbi vaadata määruse nr 136/66/EMÜ artiklis 38 ettenähtud korra kohaselt. Selline läbivaatamine ei mõjuta siiski komisjoni poolt ajutiselt kasutatavate koefitsientide kehtivust." Artikkel 3 Käesolev määrus jõustub 1. novembril 1968. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. oktoober 1968 Komisjoni nimel president Jean Rey [1] EÜT 172, 30.9.1966, lk 3025/66. [2] EÜT 197, 29.10.1966, lk 3393/66. [3] EÜT 202, 7.11.1966, lk 3481/66. [4] EÜT 220, 30.11.1966, lk 3734/66. -------------------------------------------------- LISA Eri nimetuste ja kvaliteetidega rafineerimata oliiviõlide samaväärsuskoefitsiendid Määruses nr 136/66/EMÜ esitatud nimetus ja omadused (happesus näitab vabade rasvhapete sisaldust väljendatuna oleiinhappe grammides 100 g õli kohta) | Samaväärsuskoefitsient | Hinnast maha arvatav summa (arvestusühikutes 100 kg kohta) | Hinnale lisatav summa (arvestusühikutes 100 kg kohta) | Ekstra neitsioliiviõli happesusega alla 0°,7 | 11,000 | | Ekstra neitsioliiviõli happesusega üle 0°,7 kuni 1°,0 | 10,000 | | Puhas neitsioliiviõli | 4,000 | | Tavaline neitsioliiviõli | — | — | Lambiõli happesusega 1° | | 4,600 | Lambiõli happesusega 1 | | 5,100 | Lambiõli happesusega 2° | | 5,600 | Lambiõli happesusega 3° või aluselisusega 3° | | 6,600 | Lambiõli happesusega 4° | | 7,600 | Lambiõli happesusega 5° või aluselisusega 5° | | 8,600 | Lambiõli happesusega 6° | | 9,600 | Lambiõli happesusega 7° | | 10,600 | Lambiõli happesusega 8° | | 11,600 | Oliivijääkide õli happesusega 5° või aluselisusega 5° | | 43,000 | Muud oliivijääkide õlid: koefitsienti suurendatakse või vähendatakse 0,80 arvestusühiku võrra ühe happesuskraadi kohta üle 5 % või alla 5 % | | | --------------------------------------------------